Oorun yìí wọ̀ mi lára nítorí pé àárẹ̀ ti mú mi kí ó tóó di pé mo sùn, bí mo sì ti bẹ̀rẹ̀ sí lá àlá dídùn kan ni ẹnì kan déédéé jí mi. Ìgbà tí mo sì la ojú tí mo wo olúwaarẹ̀ mo rí i ó di ọmọkùnrin arẹwà kan tí ó wọ aṣọ funfun tí ó sì dé fìlà funfun tí ó sì wọ ṣòkòtò funfun oẹ̀lú. Mo kí i òun náà sì kí mi, lẹ́hìn tí ó kí mi tán ó ṣe ìbéèrè lọ́wọ́ mi báyìí, ó wí pé, ‘Kí lo ń wá láàárin ọgbà wa? Èmi náà sì dáhùn, mo ní, Ọgbà ẹ̀yin mélòó? Òun náà sì dáhùn, ó ní, ‘Ọgbà bàbá mi, Èmi náà tún béèrè, mo ní, Ta ni baba tí ó bí ọ? Òun náà tún dá mi lóhùn pẹ̀lú, ó wí pé: Baba tí ó ju baba ẹlòmíràn ni baba tí ó bí mi. Eléyìí tún mú kí èmi náà sọ̀rọ̀, mo ní, ‘Bí baba tí ó bí ọ tilẹ̀ ju baba ẹlòmíràn, ssíbẹ̀ tí ọ kò ju baba tí ó bí mi, nítorí náà jọ̀wọ́ jẹ́ kí n mọ baba tí ó tóbí náà tí ó jẹ́ baba tí ó bí ọ. Bàbá tí ó bí emi yìí ni akọ̀wédìran, baba Akọ̀wédìran sì ni Ìdákẹ́rọ́rọ́-òde, Ìdákẹ́rọ́rọ́ tó baba fún Àkọ́wédìran, Akọ̀wédìran tó baba fún èmi, Olówó-ayé, nítorí náà, kò sí baba tí ó jẹ́ baba tí ó tóbí tí ó ju baba tí ó ju baba tí ó bí mi, nítorí náà èmi bẹ̀ ọ́ tọkàkntọkàn, má ṣàìjẹ́ kí n mọ baba tí ó tóbí náà tí ó jẹ́ baba tí ó bí ọ.
Oorun yii wo mi lara nitori pe aare ti mu mi ki o too di pe mo sun, bi mo si ti bere si la ala didun kan ni eni kan deedee ji mi. Igba ti mo si la oju ti mo wo oluwaare mo ri i o di omokunrin arewa kan ti o wo aso funfun ti o si de fila funfun ti o si wo sokoto funfun oelu. Mo ki i oun naa si ki mi, lehin ti o ki mi tan o se ibeere lowo mi bayii, o wi pe, ‘Ki lo n wa laaarin ogba wa? Emi naa si dahun, mo ni, Ogba eyin meloo? Oun naa si dahun, o ni, ‘Ogba baba mi, Emi naa tun beere, mo ni, Ta ni baba ti o bi o? Oun naa tun da mi lohun pelu, o wi pe: Baba ti o ju baba elomiran ni baba ti o bi mi. Eleyii tun mu ki emi naa soro, mo ni, ‘Bi baba ti o bi o tile ju baba elomiran, ssibe ti o ko ju baba ti o bi mi, nitori naa jowo je ki n mo baba ti o tobi naa ti o je baba ti o bi o. Baba ti o bi emi yii ni akowediran, baba Akowediran si ni Idakeroro-ode, Idakeroro to baba fun Akowediran, Akowediran to baba fun emi, Olowo-aye, nitori naa, ko si baba ti o je baba ti o tobi ti o ju baba ti o ju baba ti o bi mi, nitori naa emi be o tokakntokan, ma saije ki n mo baba ti o tobi naa ti o je baba ti o bi o.